

**บันทึกข้อความ**

**ส่วนราชการ** คณะวิทยาศาสตร์และเทคโนโลยี สาขาวิชาวิทยาศาสตร์สิ่งแวดล้อม โทร. (IP Phone) ๕๘๐

**ที่** ศธ ๐๕๔๒.๐๗/ว๗๐๙ **วันที่**  ๑ พฤษภาคม ๒๕๖๐

**เรื่อง** ขออนุเคราะห์รับนักศึกษาเข้าเตรียมฝึกประสบการณ์วิชาชีพ

**เรียน** ผู้อำนวยการบัณฑิตวิทยาลัยมหาวิทยาลัยราชภัฏสกลนคร

ด้วยสาขาวิชาวิทยาศาสตร์สิ่งแวดล้อม คณะวิทยาศาสตร์และเทคโนโลยี ได้กำหนดให้นักศึกษาสาขาวิชาวิทยาศาสตร์สิ่งแวดล้อม ชั้นปีที่ ๔ ภาคปกติ ลงทะเบียนเรียนรายวิชาเตรียมฝึกประสบการณ์วิชาชีพ ประจำภาคเรียนที่ ๑/๒๕๕๙ ซึ่งรายวิชาดังกล่าวนักศึกษาทุกคนต้องเตรียมความพร้อมก่อนออกฝึกประสบการณ์วิชาชีพจริง ดังนั้นสาขาวิชาฯ จึงกำหนดให้นักศึกษาได้ออกฝึกปฏิบัติงานตามหน่วยงานต่างๆ ภายในมหาวิทยาลัยราชภัฏสกลนครโดยให้เข้ารับการเตรียมฝึกประสบการณ์ เป็นเวลาไม่น้อยกว่า ๙๐ ชั่วโมง ซึ่งจะเริ่มเข้าปฏิบัติงานในระหว่างวันที่ ๒๓ พฤษภาคม ๒๕๖๐ ถึง วันที่ ๗ มิถุนายน ๒๕๖๐ และให้นักศึกษาปฏิบัติตามกฎระเบียบที่หน่วยงานของท่านวางไว้ทุกประการ

 ในการนี้ สาขาวิชาวิทยาศาสตร์สิ่งแวดล้อม เห็นว่าหน่วยงานของท่านเป็นแหล่งที่มีวิทยาการที่สามารถให้ความรู้ ให้ประสบการณ์ ตลอดจนให้ข้อเสนอแนะแก่นักศึกษาได้เป็นอย่างดียิ่ง จึงขอความอนุเคราะห์ให้นักศึกษาเข้ารับการเตรียมฝึกประสบการณ์ในหน่วยงานของท่าน ดังรายชื่อต่อไปนี้

๑. นางสาวณัฐธิตา ทานาราช รหัสนักศึกษา ๕๖๑๐๒๑๐๘๑๐๓

๒. นางสาวอักษร ใยสุวงษ์ รหัสนักศึกษา ๕๖๑๐๒๑๐๘๑๓๗

 จึงเรียนมาเพื่อโปรดพิจารณา

 (อาจารย์ ดร.วิจิตรา สุจริต)

 ประธานสาขาวิชาวิทยาศาสตร์สิ่งแวดล้อม